Ստամբուլի համալսարան

Ստամբուլի համալսարան (, ), Թուրքիայի և Ստամբուլի առաջատար բուհը։ Համալսարանը Թուրքիայի ամենահին գործուն բուհն է։

Համալսարանի հիմնական տարածքը գտնվում է քաղաքի հին հատվածում՝ Բայեզիդ և Սուլեյմանիե մզկիթների միջև։ Ներկայումս համալսարանում և նրա մասնաճյուղերում սովորում է ավելի քան 60 000 ուսանողներ և 8000 ասպիրանտներ։ Համալսարանում աշխատում են ավելի քան 2000 պրոֆեսորներ։

Հիմնվել է Մեհմեդ II Ֆաթիհի կողմից 1453 թվականին։ Մինչ XX դարը համարվում էր իսլամի բարձրագույն դպրոց, իսկ արդեն 1927 թվականին վերակազմակերպվել և 1933 թվականին դարձել է աշխարհիկ ուսումնական հաստատություն։

Ստամբուլի համալսարանի գրադարան 
Ստամբուլի համալսարանի գրադարանը հիմնվել է 1925 թվականին և համարվում է Թուրքիայի խոշոր գրադարաններից մեկը։ Գրքային ֆոնդը կազմում է ավելի քան 250000 կտոր գիրք և ավելի քան 18000 ձեռագիր։

Ֆակուլտետներ 
 Բժշկական ֆակուլտետ
 Իրավաբանության ֆակուլտետ
 Լեզվաբանության ֆակուլտետ
 Ճշգրիտ գիտությունների ֆակուլտետ
 Տնտեսագիտության ֆակուլտետ
 Անտառտնտեսության ֆակուլտետ
 Դեղագործական ֆակուլտետ
 Ստոմատոլոգիայի ֆակուլտետ
 Ջերահ փաշայի բժշկական ֆակուլտետ
 Մենեջմենթի ֆակուլտետ
 Քաղաքագիտության ֆակուլտետ
 Անասնաբուժական ֆակուլտետ
 Ինժեներիայի ֆակուլտետ
 Ջրային տնտեսության ֆակուլտետ
 Հեռահաղորդակցության ֆակուլտետ
 Աստվածաբանական ֆակուլտետ
 Ալի Յուջելիայի անվան մանկավարժական ֆակուլտետ

Տես նաև 
 Բեյազիդ հրապարակ
 Բեյազիդի աշտարակ

Ծանոթագրություններ

Արտաքին հղումներ 
 Համալսարանի պաշտոնական կայք էջը 
 Համալսարանը WikiMAPIA-յում

Ստամբուլի համալսարան
Ֆաթիհ